hotchpotch/miracl-hf-unified huggingface dataset:
काली सिन्ध नदी
काली सिन्ध नदी (Kali Sindh River) भारत के मध्य प्रदेश और राजस्थान राज्यों में बहने वाली एक नदी है।
यह मध्य प्रदेश के देवास ज़िले में बागली नामक गाँव के पास विंध्याचल पहाड़ियों में जन्मती है और अपना मार्ग पूरा कर के चम्बल नदी में विलय हो जाती है, यानि यह चम्बल की एक सहायक नदी है। यह उत्पन्न होकर सोनकच्छ के समीप से गुज़रती है और शाजापुर ज़िले में प्रवेश करती है। यहाँ से यह राजगढ़ ज़िले से निकलकर, राजस्थान के झालावाड़ व कोटा ज़िलों से बहती हुई, नौनेरा नामक स्थान में चम्बल नदी से मिल जाती है। नदी की कुल लम्बाई 150 किलोमीटर है।
वी. टी. कृष्णमाचारी
राय बहादुर सर वंगल तिरुवेंकटाचारी कृष्णमाचारी (8 फ़रवरी 1881 – 14 फ़रवरी 1964) भारतीय नागरिक सेवक और प्रशासक थे। वो 1927 से 1944 तक बड़ोदा के दीवान और 1946 से 1949 तक जयपुर राज्य के प्रधानमंत्री रहे। इसके अतिरिक्त सन् 1961 से 1964 तक राज्य सभा सदस्य रहे। भारत विभाजन के उपरान्त उन्हें हरेन्द्र कुमार मुखोपाध्याय के साथ भारतीय संविधान सभा का उपाध्यक्ष चुना गया था।
कुनू नदी
यह नदी गुना जिले के पटई गाँव से के निकलती है इसकी लम्बाई 180 किलोमीटर हैँ यह नदी सकरी घाटी में प्रवाहित होती हैँ। आखिर मे यह नदी मुरैना के पठार को पारकर चम्बल नदी में मिल जाती हैँ।
छोटी तवा नदी
यह नदी मध्यप्रदेश के बैतूल जिला की एक छोटी नदी है जो आवना तथा सुक्ता नदियो के मिलने से बनी हैँ। सुक्ता खानदेश से बुरहानपुर में प्रवेश करती है एवं उत्तर में आवना (खण्डवा)से मिलती हैँ।
शक्कर नदी
यह नर्मदा की सहायक नदी है इसका उद्गम छिंदवाड़ा ज़िला की अमरवाड़ा तहसील के 18 किलोमीटर उत्तर में हैँ। यह उद्गम से निकलकर सतपुड़ा महाखण्ड कोयला क्षेत्र में बहते हुए अन्त में उत्तर में नर्मदा नदी में मिल जाती हैँ।
मोमल शेख
मोमल शेख पाकिस्तान की कामयाब हीरोइनों में शुमार हैं।मोमल शेख की पहली बॉलीवुड फिल्म हैप्पी भाग जाएगी रिलीज हो रही है।
सनम सईद
सनम सईद पाकिस्तानी टी.वी. बेहद खूबसूरत अभिनेत्री हैं। वह अपने शान्दार अभिनय के लिये जानी जाती हैं। टेलीविज़न के जिंदगी गुलजार में कसफ मुर्तजा की दमदार भूमिका निभाई है।
मॉडलिंग की दुनिया से अभिनय की दुनिया में आने वाली सनम सईद ने" दाम", "माता-ए-जान है तू", "मेरा नसीब "और" कुदरत" जैसे टेलिविजन शो में मुख्य किरदार की भूमिकाये निभाई है। केवल पाकिस्तान में ही नहीं बल्कि भारत में अब उनके काफी चाहने वाले हैं। सनम बॉलीवुड में किस्मत आजमाना चाहती हैं
बचपन के मित्र फरहान हसन से विवाह किया। फरहान हसन करांची के बैंकर है।
http://abpnews.abplive.in/television/saman-saeed-got-maried-5341/
https://web.archive.org/web/20141215131536/http://hindi.filmibeat.com/television/zindagi-gulzar-hai-s-sexy-actress-sanam-saeed-wants-join-bollywood-313717.html
सबा क़मर
सबा क़मर पाकिस्तानी ऐक्ट्रेस हैं। सबा क़मर क़ंदील बलोच की बायॉपिक 'बाग़ी' में और फ़िल्म हिंदी मीडियम में इरफान खान के साथ दिखी । सबा क़मर को पाकिस्तान में पाकिस्तानी टी.वी. की रानी कहा जाता है। सबा कई मैगज़ीन के कवर पर अपने जलवे बिखेर चुकी हैं। =जन्म= सबाह क़मर ज़मान (जन्म 5 अप्रैल 1984) को सबा क़मर के रूप में श्रेय जाता है, जो एक पाकिस्तानी अभिनेत्री और टेलीविज़न हस्ती हैं। पाकिस्तान की सबसे लोकप्रिय और उच्चतम भुगतान वाली अभिनेत्रियों में से एक, क़मर लक्स स्टाइल अवार्ड, हम अवार्ड और फ़िल्मफ़ेयर अवार्ड नामांकन सहित कई प्रशंसाओं की प्राप्तकर्ता है। उन्हें पाकिस्तान सरकार ने 2012 में तमगा-ए-इम्तियाज़ और 2016 में प्राइड ऑफ़ परफॉर्मेंस से सम्मानित किया था। उन्होंने टेलीविजन सीरीज़ में औरत हूं (2005) में भूमिका के साथ अभिनय की शुरुआत की। क़मर को आखिरी बार ARY Digital के कोर्टरूम ड्रामा Chehh (2019) में मन्नत के रूप में मुख्य भूमिका निभाते हुए देखा गया था।
अपने कैरियर की शुरुआत टीवी श्रृंखला में "मैं औरत हूँ ".से की और इसके लिए पीटीवी का सर्वश्रेष्ठ टीवी अभिनेत्री का पुरस्कार प्राप्त किया
बॉलीवुड फ़िल्म निर्माता दिनेश विजान व भूषण कुमार की फ़िल्म "हिंदी मीडियम" में पाकिस्तानी अभिनेत्री सबा क़मर भारतीय अभिनेता इरफ़ान ख़ान के साथ हैं। फ़िल्म 'मंटो' में नूर का किरदार निभाने के लिए प्रशंसा बटोर चुकीं अभिनेत्री की इस फ़िल्म का निर्देशन साकेत चौधरी निर्देशित कर रहे हैं।
अमीना शेख
अमीना शेख ने पाकिस्तान की मशहूर अभिनेत्री है और अपनीअभिनय क्षमता के बल पर कई अवार्ड्स हासिल किए हैं।
मावरा हुसैन
मावरा हुसैन (, ) पाकिस्तानी अभिनेत्री और मॉडल हैं।
इनका जन्म कराची में 28 सितम्बर 1992 को हुआ था। इनका परिवार बाद में इस्लामाबाद आ गया और वहीं इनका लालन-पालन हुआ। यहीं अपने भाई और बहन के साथ इन्होंने अपनी पढ़ाई शुरू की। इन्होंने सातवीं कक्षा के दौरान अपने नाम की वर्तनी "Hussain" से "Hocane" कर दी। हालांकि इनके नाम का उच्चारण "हुसैन" ही है। विद्यालय की पढ़ाई पूरी होने के बाद इन्होंने इस्लामाबाद के बहरिया कॉलेज में प्रवेश लिया।
धारावाहिकों में काम मिलने से पहले इन्होंने थियेटर में अभिनय किया था। बाद में अरे म्यूजिक में वीजे के रूप में काम करने लगीं। इसके बाद इन्होंने पाकिस्तानी धारावाहिकों में काम करना शुरू किया। इन धारावाहिकों में आहिस्ता आहिस्ता, एक तमन्ना लहसील सी और निखर गए गुलाब सारे आदि हैं।
5 फरवरी 2016 में इनकी पहली फिल्म सनम तेरी कसम प्रदर्शित हुई थी। इस फिल्म में इन्होंने हर्षवर्धन राणे के साथ काम किया था। इस फिल्म को मिली जुली प्रतिक्रिया मिली थी।
सारा लॉरेन
सारा लॉरेन Sara Loren (Urdu: ساره لورين‎; सारा लॉरेन का जन्म 11 दिसंबर 1985 को में कुवैत में हुआ था। सारा का असली नाम मोना लीजा हुसैन है। पिता की मौत के बाद सारा का पूरा परिवार पाकिस्तान आ गया। यहाँ आकर उन्होंने मॉडलिंग शुरू कर दी। सारा को मॉडलिंग के अलावा लिखने का और पेंटिंग का बहुत शौक है।
सारा ने अपने करियर की शुरुआत पूजा भट्ट की रोमांटिक थ्रिलर फिल्म कजरारे से भारतीय सिनेमा  जगत में कदम रखा था। इस फिल्म में उनके अपोजिट हिमेश रेशमियां नजर आये थे। उसके बाद वह फिल्म मर्डर 3 में रणदीप हुड्डा और अदिति राव हैदरी के अपोजिट नजर आई। इस फिल्म में उन्होंने बेहद कामुकता वाली भूमिका अदा की थी। वह जल्द ही फिल्म इसक क्लिक में नजर आने वाली है।
सोहाय अली
सोहाय अली पाकिस्तान में टी.वी. और फिल्म की दुनिया का उभरता चेहरा हैं। उन्होंने टी.वी. पर उनको खूब पसंद किया जा रहा है।
इमान अली
उर्दू फिल्मों में काम करने वाली इमान ने 2007 में अंतरराष्ट्रीय स्तर पर सुर्खियां बटोरने वाली फिल्म ‘खुदा के लिए’ से करियर की शुरुआत की। इमान सोशल ड्रामा फिल्म ‘बोल’ में भी नजर आ चुकी हैं।
आयशा उमर
आयशा उमर एक्ट्रेस होने के साथ ही मॉडल और सिंगर भी हैं। बुलबुले फिल्म में खूबसूरत, लेडिज पार्क में नताशा, जिंदगी गुलजार है में सारा, तन्हाई में आरजू, दिल अपना और प्रीत पराई में अलीना बनकर आयशा छा गई। उन्होंने ‘चलते चलते’ और ‘खामोशी’ नाम के दो गाने 2012 में रिलीज किए, जिन्हें पाकिस्तान में खूब पसंद किया गया।
कुंवारी नदी
यह सिन्ध की सहायक नदी है इसका उद्गम शिवपुरी जिला में बैराड के निकट हैँ। यह मुरैना के पठार के जल विभाजक द्वारा चम्बल तथा कूनो से पृथक हो जाती हैं। पूर्व में चम्बल नदी के सामान्तर बहती हुई सिन्ध नदी से मिल जाती हैँ।
कुँवारी नदी के किनारे बसे शहर  विजयपुर (sheupur) कैलारस (मुरैना)
गार नदी
इस नदी का उद्गम सिवनी जिले के लखनादौन में हैँ। यहाँ से निकलकर यह कोयले की सकरी घाटी में प्रवाहित होती हैँ।अन्त में उत्तर की ओर प्रवाहित होते हुए नर्मदा नदीके बाँए तट पर संगम करती हैँ।
मेहरीन राहील
Mehreen Raheel (Urdu: م‍ﮩ‍رين راحیل ‎)मेहरीन राहील पाकिस्तानी अभिनेत्री माडल तथा आर विज़न नाम की कम्पनी की निदेशक है जों पाकिस्तान में धारावाहिक व् फिल्मे बनाती है।
https://web.archive.org/web/20160924001114/https://en.wikipedia.org/wiki/Mehreen_Raheel
टोन्स नदी
टोंस नदी (Tons River) भारत के उत्तराखण्ड और हिमाचल प्रदेश राज्यों में बहने वाली एक नदी है। यह यमुना नदी की सहायक नदी है।
टोन्स उत्तराखण्ड के गढ़वाल मण्डल के उत्तरकाशी ज़िले के बंदरपूंछ पर्वत के उत्तरी डाल पर स्वर्गारोहिनी ग्लेशियर से निकलने वाली सूपिन नदी तथा हिमाचल के डोगरा क्वार से निकलने वाली रूपी नदी के मिलने से बनती है जो कुछ दूरी तक तमसा के नाम से जानी जाती है उत्तराखंड और हिमाचल के बीच 148 किलोमीटर तक का बॉर्डर बहते हुए बॉर्डर बनाने वाली टोंस नदी कालसी में यमुना नदी में मिल जाती है धातव्य है 257 ई.पूर्व का मौर्य सम्राट अशोक का शिलालेख इसी कालसी में स्थित है जोकि यमुना और अमलावा नदियों के संगम पर स्थित है और तथा कालसी में यमुना नदी में मिलती है। त्यूणी में इस नदी का संगम पब्बर नदी से होता है जो कि हिमाचल के रोहड़ू से होते हुए त्यूणी में आकर टोंस में मिल जाती है मोरी से त्यूनी तक टोंस नदी में राफ्टिंग होती है। टोंस नदी के किनारे ऐसे कई गांव हैं जहां अभी भी उत्तराखंड की लोक संस्कृति अपने मूल रूप में बची हुई है। गोरछा एक ऐसा ही गांव है। टोंस एवं यमुना नदियों के बीच का संपूर्ण क्षेत्र महाभारत की किंवदन्तियों से जुड़ा है।
यह उत्तराखंड राज्य की एक छोटी सी नदी है जो हर की दून घाटी से निकलकर देहरादून से 56 किलोमीटर दूर कालसी नामक स्थान पर यमुना नदी में मिल जाती है।
हिमालय से निकलने वाली तमसा नदी का वास्तविक उद्गम बन्दरपूँछ नामक स्थान में है। शिवालिक की पहाड़ियों से निकलने वाली इस नदी की दूसरी धारा का मुहाना उत्तराखंड के देहरादून में खुलता है। दृश्य रूप में नदी की यह धारा वस्तुतः देहरादून के गुच्छूपानी नाम से प्रसिद्ध स्थान से निकलती है। गुच्छूपानी वस्तुतः तमसा नदी का ही उद्गम स्थल है। यहाँ स्थित लगभग 600 मीटर लंबी गुफा डाकू की गुफा (रॉबर्स केव) के नाम से प्रसिद्ध है। यह गुफा वस्तुतः दो पहाड़ियों के बीच की एक संकीर्ण गुफा है, जिसकी चौड़ाई कहीं तो 10-12 फीट और कहीं 3-4 फिट भी हो जाती है। इसी के बीच से निकलते हुए पानी में उतरकर अत्यंत रमणीय दृश्यावली का अवलोकन करते हुए करीब 600 मीटर की दूरी तय करने के बाद तमसा नदी का उद्गम स्थल देखना अत्यंत आकर्षक तथा संतोष दायक सिद्ध होता है। पहाड़ी के ऊपर से आता हुआ पानी तीन छिद्रों के माध्यम से गुफा में गिरता है और नदी का रूप ले लेता है। इनमें से एक छिद्र बड़ा है और दो छिद्र छोटे हैं। यहीं से निकलकर बहता हुआ यह पानी तमसा नदी का नाम धारण कर लेता है। यहाँ से दक्षिण की ओर कुछ किलोमीटर जाने पर इसी के किनारे देहरादून का दूसरा रमणीय दर्शनीय स्थल टपकेश्वर महादेव-मन्दिर भी है, जहाँ इस नदी के किनारे वाल्मीकि ऋषि का आश्रम होने की याद में वाल्मीकि ऋषि की प्रतिमा भी बनी हुई है।
तमसा यमुना की सहायक नदी है और देहरादून से 56 किलोमीटर दूर कालसी में यमुना से मिलने से पहले दोनों धाराओं के मिले हुए रूप का नाम आसन नदी हो जाता है। कालसी के पास इस नदी पर बैराज भी बन गया है।
अरिज फातिमा
अरिज फातिमाArij Fatyma एक पाकिस्तानी टीवी अभिनेत्री और मॉडल है। वह 2012 जियो टीवी सीरियल "किस दीन मेरा व्याह होवेगा" में एक अग्रणी भूमिका के साथ अपने अभिनय करियर की शुरुआत की, और"मर जाए भी तो क्या " (2012), परी (2013), हमनशीं (2013), वो ( 2013),किसे अपना कहें (2014), एक पल (2015), खिलौना (2015), और इश्क परस्त (2015)है।
फराज़ खान से विवाह किया और उसी वर्ष (१९८४)में तलाक भी हो गया।
ऐनी जाफरी
ऐनी जाफरी एक पाकिस्तानी अभिनेत्री और मॉडल है।
ऐनी जाफरी हम टीवी के कार्यक्रम असीर जादी में एक प्रमुख भूमिका में दिखाई दी थी। [2] 2013 में वह हुमायूं सईद के उत्पादन में मैं हूं शाहिद अफरीदी में फिल्म की। [3] ऐनी जाफरी भी एनिमेटेड श्रृंखला में मुख्य किरदार जिया आवाज उठाई है , "Burka Avenger""बुरका एवेंज़र"। [4] वह वर्तमान में उस्मान खालिद बट के साथ बालू माही के लिए शूटिंग कर रही है।
बॅल्मॉरल कासल
बॅल्मॉरल कासल(अन्य वर्तनी:बैल्मॉरल कासल, बैल्मोरल कासल) (, ब्रिटिश उच्चारण:"बॅल़्मॉरल् खास्ल्"), एबरडीनशायर के रॉयल डीसाईड में स्थित एक हवेली-नुमा भवन है। यह एबरडीनशायर, स्कॉटलैंड में क्रैथी नामक गाँव के निकट स्थित है। यह बैलाटर से ६.२ मील पश्चिम में अवस्थित है। यह महल सन् १८५२ से ही ब्रिटिश शाही परिवार के शाही निवासों में से एक रहा है, जब राजकुमार ऐल्बर्ट, महारानी विक्टोरिया के पति, द्वारा प्राथमिक क़िला समेत इस पूरी संपदा को निजी तौर पर खरीद लिया गया था। यह महल, राजपरिवार की निजी संपत्ति है, बकिंघम पैलस जैसे अन्य महलों की तरह राजमुकुट की संपत्ति नहीं है।
इस संपदा की खरीद की तुरंत बाद ऐसा आभास किया गया की, तत्कालीन हवेली, राजपरिवार के आवास-योग्य आकार की नहीं थी। अतः वर्त्तमान कासल के निर्माण को शीघ्र ही आढ़त किया गया। इस निर्माणकार्य के वास्तुकार, एबरडीन के विलियम स्मिथ थे, हालाँकि उनकी प्राथमिक नक़्शे में अल्बर्ट ने कुछ परिवर्तन भी फ़रामोश किये थे। यह महल स्कॉट्स बैरोनियाई वास्तुशैली की बेहतरीन मिसाल है और इसे हिस्टोरिक स्कॉटलैंड द्वारा "A"-सूचित भवनों की श्रेणी में गिना जाता है। नवीनतम महल पर निर्माणकार्य, १८५६ में पूर्ण हुआ तथा कुछ समय पश्चात् पुराने महल को ध्वस्त कर दिया गया।
इस महल में राजपरिवार के आगामी सदस्यों द्वारा अनेक सुधार व परिवर्तन और योगदान जोड़े गए। आज यह संपदा कुल ५०,००० एकड़ के क्षेत्रफल की भूमि पर फैली हुई है। यह एक कार्यशील एस्टेट है और इसमें महल के अलावा खेत और जंगलों समेत पथरीले वीराने और दलदल भी है। साथ ही इसमें प्रबंधित व पोषित घोड़ों, मवेशियों और हिरणों को भी पाला जाता है।
प्रमिला जयपाल
प्रमिला जयपाल (जन्म: 21 सितम्बर 1965) वे भारतीय मूल की अमेरिकी राजनीतिज्ञ है तथा वांशिगठन के सातवीँ संसदीय सीट से सीनेटर है।
अनुयोग (जैन धर्म)
जैन धर्म में शास्त्रो की कथन पद्धति को अनुयोग कहते हैं। जैनागम चार भागों में विभक्त है, जिन्हें चार अनुयोग कहते हैं - प्रथमानुयोग, करणानुयोग, चरणानुयोग और द्रव्यानुयोग। इन चारों में क्रम से कथाएँ व पुराण, कर्म सिद्धान्त व लोक विभाग, जीव का आचार-विचार और चेतनाचेतन द्रव्यों का स्वरूप व तत्त्वों का निर्देश है। इसके अतिरिक्त वस्तु का कथन करने में जिन अधिकारों की आवश्यकता होती है उन्हें अनुयोगद्वार कहते हैं।चारो ही अनुयोग वीतरागता पोषक तथा मोक्षमार्ग के पथ प्रदर्शक हैं ये भिन्नता सिर्फ कथन पद्धति की अपेक्षा से है, मूल उद्देश्य तो सबका एक ही है। ध्यातव्य है कि अनुयोगों में करणानुयोग के शामिल होने के कारण ही जैन संस्कृति में गणित के अध्ययन की गणित के अध्ययन और अनुशीलन की विशेष प्रवृति देखने को मिलती है।
अनुयोग (बौद्ध धर्म)
तिब्बती बौद्धधर्म के सन्दर्भ में, अनुयोग तीन आन्तरिक तन्त्रों (महायोग, अनुयोग और अतियोग) में से दूसरा तन्त्र है।
यतिवृषभ
यतिवृषभ एक भारतीय गणितज्ञ एवं जैन धर्म मुनि थे। उनका जीवनकाल ६ठी शताब्दी के लगभग माना जाता है (सम्भवतः ५०० ई से ५७० ई)
कपालेश्वर मंदिर
कपालेश्वर मंदिर यह शिव मंदिर प्रकृति की सुरम्य गोद में उत्तर प्रदेश के नगर  डेरापुर, कानपुर देहात के दक्षिण दिशा में प्रवाहित होने वाली सेंगुर नदी के उत्तर - पूर्व दिशा में स्थित जंगल के 100 फ़ीट ऊँचे टीले पर बना हुआ है। श्री कपालेश्वर मंदिर के निर्माता पंडित कनोजी लाल मिश्र असिस्टेंट कमिश्नर को स्वप्न में इस मंदिर के निर्माण तथा समाधि को यथावत रखने का आदेश हुआ उन्होंने तुरंत पेन्शन लेकर मंदिर का निर्माण 1894 में करा दिया किंतु उनकी मृत्यु मंदिर निर्माण पूर्ण होने से पहले हो गयी जिसकी पूर्ति उनके सृपुत्र पंडित शिव कुमार मिश्र ने की। अपनी मृत्यु तिथि ज्ञात होने के कारण वह मंदिर का निर्माण शीघ चाहते थे शीघता के कारण मंदिर का मठ छोटा हो गया। अस्तु इसी मठ के ऊपर दूसरा मठ बनाया गया। प्रत्येक सावन के माह में भक्तो की अपार भीड़ होती है यह मंदिर आस पास के नगरों में भी आस्था का केंद्र है। मंदिर का रख रखाव सरवराकर करुणेश नारायण मिश्र के द्वारा किया जाता है
यह मंदिर डेरापुर नगर के उत्तर- पूर्व में सेंगुर नदी के बायीं ओर स्थित सुरम्य जंगल में स्थित 100 फ़ीट ऊँचे टीले पर बना है। मंदिर डेरापुर -रूरा रोड पर लगभग एक किलोमीटर दूर बने विद्युत् घर की पूर्व दिशा में 500 मीटर की दूरी पर स्थिति है।
इस मंदिर के नामकरण का अपना एक अलग ही महत्व रखता है। इस मंदिर का निर्माण दैव स्वप्न के पश्चात् किया गया। इस स्वप्न में यह आदेशित किया गया कि जंगल के सबसे ऊँचे टीले में भूमि के अंदर समाधि के ऊपर शिवलिंग स्थापित है इसी के ऊपर मंदिर का निर्माण कराया जाय। इस प्रकार इस मंदिर का नाम कपालेश्वर महादेव रखा गया। कपालेश्वर महादेव में लोगों की अपार श्रद्धा है। श्रद्धालु कहते हैं कि पील पाँव / (पैर का फाइलेरिया ) का मरीज इस मंदिर में आकर दर्शन करता है तो वह स्वस्थ होकर पहलवान की तरह लौटता है। इस लिए भक्त लोग इस मंदिर को पील पहलवान का मंदिर भी कहते हैं।  इस मंदिर का निकटतम रेलवे स्टेशन रूरा 13 किलोमीटर दूर उत्तर दिशा में है। रूरा रेलवे स्टेशन उत्तर मध्य रेलवे का मुख्य स्टेशन है। यहां एक्सप्रेस और सुपर फ़ास्ट गाड़ियां भी ठहरती हैं। रूरा से इस मंदिर तक पहुँचने के लिए बस एवम टैक्सी उपलब्ध रहती हैं। राजमार्ग आगरा -कानपुर पर स्थित मुंगीसापुर से टैक्सी द्वारा इस मंदिर तक पहुंच जा सकता है। मुंगीसापुर से इस मंदिर की दूरी लगभग 10 किलोमीटर है।
महाशिवरात्रि एवम श्रावण के महीने में प्रत्येक सोमवार को मेले का आयोजन होता है।
कपालेश्वर मंदिर (spacial view) File:kapaleshwar Trmp
नरसिंह पंचम यादव
नरसिंह यादव (जन्म : 6 अगस्त 1989) एक भारतीय पहलवान हैं। इन्होंने 2010 कॉमनवेल्थ गेम्स में पुरुषों के 74 किलोग्राम भारवर्ग में फ्रीस्टाइल कुश्ती में स्वर्ण पदक जीता था।
नरसिंह यादव पूर्वी उत्तर प्रदेश के पंचम यादव और भुलना देवी के बेटे हैं। नरसिंह और उनके भाई विनोद दोनों अपने पिता पंचम, मुंबई में एक दूध वितरक, के साथ रहते थे जबकि उनकी मां वाराणसी जिले के नीमा गांव में रहकर अपने 2 बीघा जमीन पर खेती की देख भाल करती थीं। दोनों भाई पहलवान बने। यादव 13 वर्ष की उम्र से ही प्रशिक्षण ले रहे हैं और वर्तमान में मुंबई में उपनगरीय इलाके जोगेश्वरी में रहते हैं। नरसिंह महाराष्ट्र सरकार में डीएसपी भी हैं।
जॉली एलएलबी २
द स्टेट बनाम जॉली एलएलबी २ या केवल जॉली एलएलबी २ एक भारतीय हिंदी हास्य फिल्म है जिसका लेखन तथा निर्देशन सुभाष कपूर ने किया है। इसमें मुख्य भूमिका में अक्षय कुमार, हुमा कुरेशी, अन्नू कपूर, कुमुद म‍िश्रा तथा सौरभ शुक्ला हैं। यह फ़िल्म २०१३ में आई "जॉली एलएलबी" का सीक्वल है। यह फ़िल्म एक व्यंग्यात्मक कोर्टरुम ड्रामा है, जो कि भारतीय कानूनी प्रणाली और आम आदमी पर न्यायिक प्रणाली के पड़े प्रभाव पर कटाक्ष करती है। यह १० फरवरी २०१७ को सिनेमाघरों में प्रदर्शित हुई।फिल्म के शीर्षक और भारतीय कानूनी व्यवस्था के चित्रण पर विवाद हुआ। एडवोकेट अजयकुमार वाघमारे ने एलएलबी शब्द को हटाने के लिए बॉम्बे हाईकोर्ट में एक मामला दायर किया और कहा कि इस शब्द का इस्तेमाल भारतीय कानूनी प्रणाली का अपमान करने के लिए एक "जानबूझकर किया गया प्रयास" है। बॉम्बे हाई कोर्ट ने फिल्म की सामग्री की जांच के लिए एक 3 सदस्यीय समिति नियुक्त की। भारत के उच्चतम न्यायालय ने फिल्म की समीक्षा के लिए मुख्य न्यायाधीश जे.एस. खेहर और जस्टिस एन. वी. रमना और डी. वा. चन्द्रचुड से मिलकर 3 सदस्यीय पैनल को भी नियुक्त किया।
फिल्म के ट्रेलर ने बाटा शूज़, एक जूता ब्रांड के लिए एक बेतरतीब संदर्भ दिखाया। बाटा इंडिया की तरफ से कोछर एंड कंपनी ने टिप्पणी के लिए फिल्म निर्माताओं को एक कानूनी नोटिस जारी कर 3 करोड़ (यूएस $ 470,000) का मुकदमा दायर किया था। केन्द्रीय फिल्म प्रमाणन बोर्ड ने दायर मुकदमे के संबंध में ब्रांड के संदर्भ को फ़िल्म में से संपादित किया था।
पाकिस्तान में फिल्म पर प्रतिबंध लगा दिया गया है, पाकिस्तान के केंद्रीय बोर्ड ऑफ सेंसर ने जम्मू और कश्मीर के आतंकवाद के मुद्दों से संबंधित कुछ दृश्यों पर आपत्ति जताई है।
फ़िल्म के संगीतकार मंज म्यूज़िक, मीत ब्रदर्स, चिरंतन भट्ट, विशाल खुराना हैं। फ़िल्म के गीत शब्बीर अहमद, जुनैद वसी, मंज म्यूज़िक एवं रफ़्तार ने लिखे हैं। संगीत अधिकारों का अधिग्रहण टी-सीरीज़ ने किया है। फ़िल्म की सम्पूर्ण एल्बम जिसमें ४ गाने हैं, १३ जनवरी २०१७ को रिलीज़ की गयी।
सैंड्रिंघम हाउस
सैंड्रिंघम हाउस, नॉर्फ़ोक, इंग्लैंड में, सैंड्रिंघम गाँव के पास स्थित एक मुल्की मकान है। यह संपत्ति कुल २०,००० एकर की ज़मीन पर फैली हुई है, और रानी एलिज़ाबेथ द्वी॰ की निजी संपत्ति है, नाकि अन्य महलों की तरह राजमुकुट की। यह प्राकृतिक सौंदर्य से भरपूर नॉर्फ़ोक कोस्ट इलाके में रॉयल सैंड्रिंघम एस्टेट में स्थित है।
यह स्थल एलिज़ाबेथन युग से ही अधिग्रहित है, और सन् १७७१ में, वास्तुकार कॉर्निश हेनली ने इस स्थल को साफ़ करवा कर यहाँ पर "सैंड्रिंघम हॉल" नामक एक मकान बनवाया था। तत्पश्चात १९वीं सदी में चार्ल्स स्पेंसर कॉवपर द्वारा इसमें कुछ परिवर्तन लाये गए। उनहोंने इसमें एक भव्य ओसारा और वास्तुकार सैमुएल सैंडर्स ट्यूलोन द्वारा डिज़ाइन किये हुए एक संरक्षिका जोड़ा।
१८६२ में इस हॉल को महारानी विक्टोरिया द्वारा वेल्स के राजकुमार के निवेदन पर ख़रीदा गया था। वेल्स के राजकुमार(जो बाद में राज एडवर्ड सप्तम बने) ने इस मकान को अपने और उनकी नयी-नवेली दुल्हन, राजकुमारी अलेक्ज़ेंडर के रिहाइश के लिए खरीदवाय था, क्योंकि अलेक्ज़ेंडर को नॉर्फ़ोक का ग्रामीण इलाका, अपने मूल देश डेनमार्क के समान प्रतीत होता था। बहरहाल, इस घर में प्रवेश के दो वर्षों पश्चात्, १८६२ में, यह हॉल छोटा लगने लगा, अतः उनहोंने वास्तुकार ए। जे। हुम्बर्ट को पुराने सैंड्रिंघम हॉल को ध्वस्त कर एक बड़े भवन को बनाने के लिए नियुक्त किया।
यह नया भवन १८७० में कई आधुनिक उपकरणों के साथ तैयार हुआ। यह भवन ब्रिटिश शाही परिवार के चार पीढ़ियों का निवास रहा है। यह भवन हमेशा से ही शाही परवार के पसंदीदा अवकाश-गृह में से एक रहा है, इनमें से विशेषकर राज जॉर्ज पंचम को यहाँ शिकार करना बहुत पसंद हुआ करता था। इतना की उनहोंने सारे घड़ियों को आधा घण्टा आगे करवाने का आदेश दे दिया, ताकि शिकार के लिए अधिक समय मिल सके।
क्योंकि यह संपत्ति राजमुकुटिय संपदा ना होकर, शासक की निजी संपत्ति है, अतः, जब एडवर्ड अष्टम ने सिंघासन का त्याग किया था, तब, यह संपत्ति खुदबखुद उनके उत्तराधिकारी, उनके भाई जॉर्ज षष्ठम के पास नहीं चल गयी थी, उन्हें इस संपत्ति को अपने बड़े भाई से, बाक़ायदा खरीदना पड़ा था।
राजपरिवार के कई लोगों का जन्म इसी मकान में हुआ है, जिनमे, विक्टोरिया, प्रिंसेस रॉयल के दो पुत्र, राजा जॉर्ज पंचम और उनके भाई अल्बर्ट विक्टर, और उनके पोते राज जॉर्ज षष्टम्, डेनमार्क के राजकुमार एलेग्जेंडर, बादमें नॉर्वे के राजा ओलफ पंचम, जोकि एडवर्ड सप्तम के पोते थे, सब का जन्म यहीं हुआ था। इसके अलावा राजकुमारी डायना का जन्म भी इसी महल के निकट पार्क हाउस में हुआ था।
रॉयल लॉज
रॉयल लॉज, बर्कशायर, इंग्लैंड में स्थित एक ग्रेड-२ सूचित भवन है। यह विंडसर ग्रेट पार्क में कम्बरलैंड लॉज से आधी मील उत्तर की ओर और विंडसर कासल से 3 मील दक्षिण की ओर स्थित है। यह १९५२ से २००२ तक रानी एलिज़ाबेथ, राजमाता का विंडसर का निवास था, यहाँ पर उन्होंने अपनी मृत्यु तक निवास किया था। वर्ष २००२ से यह राजकुमार एंड्रू, यॉर्क के ड्यूक का आधिकारिक निवास रहा है।
यह लॉज मूलतः मध्य-सतरहवीं सदी का है। कम-से-कम १६६२ से इस स्थान पर एक भवन होने के प्रमाण हैं। १७५० से यहाँ, रानी ऐनी की शैली का एक मकान हुआ करता था। अपने इतिहास के दौरान इस लॉज को विभिन्न नामों से जाना जाता रहा है: जिनमें लोअर लॉज, ग्रेट लॉज, और डेयरी लॉज जैसे नाम शामिल हैं। कम्बरलैंड लॉज के पुनःनिर्माण के दौरान जॉर्ज पंचम ने इस भवन को एक अस्थायी निवास के रूप में इस्तेमाल किया था। उसके बाद कई मौकों पर इसमें कुछ बदलाव किये गए ताकि शाही परिवार की ज़रूरतों के अनुसार इसे बनायजा सके।
राजा जॉर्ज षष्टम् की १९५२ में मृत्यु के बाद से, राजमाता एलिज़ाबेथ ने २००२ में अपनी मृत्यु तक इसी भवन में अपना जीवन व्यतीत किया। राजमाता की मृत्यु के समय रानी एलिज़ाबेथ द्वितीय भी इनके साथ मौजूद थीं। २००२ में इस भवन को राजमुकुट द्वारा यॉर्क के ड्यूक, प्रिंस एंड्रू को इस भवन को ७५ साल की लीज पर दिया गया था। तब से आज तक, प्रिंस एंड्रू यहीं रहते हैं।
केन्सिंग्टन पैलस
केन्सिंग्टन पैलेस, लंदन के केन्सिंग्टन और चेल्सी के शाही बरो में स्थिति एक शाही निवास है। यह महल, १७वी सदी से ही ब्रिटिश शाही परिवार का निवास रहा है। यह वर्त्तमान समय में कैम्ब्रिज की डचेस और ड्यूक, प्रिंस हैरी, ग्लौकेस्टर की डचेस और ड्यूक, केंट की डचेस और ड्यूक तथा केंट के राजकुमार और राजकुमारी माइकल का आधिकारिक लंदन निवास है।
आज, इस महल में सीमित सार्वजनिक दर्शन की अनुमति है, और राजकीय कक्ष, आम जनता के दर्शन हेतु खुले हैं, जबकि रिहाइशी क्षेत्र की प्राइवेसी बरकरार राखी गयी है। सार्वजिनक दर्शन हेतु क्षेत्र को हिस्टोरिक रॉयल पैलेसेज नामक एक गैर-सरकारी चैरिटी द्वारा प्रबंधित की जाती है, जबकि शाही गृहवास, शाही परिवार के निजी क्षेत्र की देखरेख करता है।
क्लॅरेन्स हाउस
क्लॅरेंस हाउस या क्लैरेंस हाउस(), लंदन में, वेस्टमिंस्टर शहर के द मॉल क्षेत्र में स्थित एक शाही आवास है। यह भवन, सेंट जेम्स पैलेस से सटा हुआ है, और दोनों एक ही बाघ में स्थित हैं। यह महल १९५३ से २००२ तक, ५० साल के अवधी तक राज माता एलिज़ाबेथ का निवास रहा था। उस समय के बाद से यह भवन राजकुमार चार्ल्स, वेल्स के राजकुमार और कैमिला, कोर्नवॉल की डचेस का आधिकारिक निवास है। यह भवन २००३ से २०११ तक, प्रिंस विलियम का भी आधिकारिक निवास था, जब २०११ में उनका विवाह हो गया। साथ ही प्रिंस हैरी भी २००३ से २०१२ तक यहाँ रहते थे। इस महल को हर गर्मियों में करीब एक महीने के लिए खोला जाता है, आम तौर पर अगस्त के महीने में। इसे १९७० से ग्रेड-१ के भवन का दर्ज प्राप्त है।
इस भवन को वेल्स के राजकुमार का निजी कार्यालय होने की विशेष रूपसे पहचाना जाताहै, और अक्सर "क्लैरेंस हाउस "को "वेल्स के राजकुमार के निजी कार्यालय" के लिए एक उपलक्षण के रूप में उपयोग किया जाता है। पहले, इसके जगह, "सेंट जेम्स पैलेस" के नाम का प्रयोग किया जाता था।
क्रेगोवन लॉज
क्रेगोवन लॉज, एबरडीनशायर के बैल्मोरल एस्टेट में, बैल्मॉरल कासल से करीब एक मील की दूरी पर स्थित एक सात-कमरों वाला प्रस्तर-निर्मित बंगला है। मुख्य महल से अधिक ग्राम्य आवेश में होने के कारण, इस भवन को राजकुमार चार्ल्स और राजकुमारी डायना द्वारा अक्सर उपयोग किया जाता था। आजकल इसे महत्वपूर्ण मेहमानों के लिए अतिथिशाला के रूप में उपयोग किया जाता है।
रूसी शाही परिवार के तत्कालीन वरिष्टताम् सदस्य, माइकल अन्द्रीविच रोमानोफ़् ने द्वितीय विश्व युद्ध के समय यहीं निवास किया था। महारानी एलिज़ाबेथ द्वितीय अक्सर अपनी गर्मियाँ यहीं व्यतीत करती हैं। गर्मियों में इस महल में पर्यटकों को सीमित समय के लिए अनुमति दी जाती है।
डेल्नाडैम्फ़ लॉज
डेल्नाडैम्फ़ लॉज, बैलमॉरल एस्टेट पर बैलमॉरल कासल से आठ मील की दूरी पर उत्तर दिशा में स्थित है। इसे महारानी एलिज़ाबेथ द्वितीय द्वारा 1978 में, एक अनुमानित £७,५०,००० में खरीद गया था।
इस महल को रानी द्वारा अपने ज्येष्ठ पुत्र राजकुमार चार्ल्स, वेल्स के राजकुमार, और उनकी पहली पत्नी डायना को, उनकी शादी के मौके पर, दिया गया था। परंतु इस भवन को, डायना की नापसंदगी के कारण, नहीं किया गया। इस लॉज पर कभी भी आवास नहीं किया गया था और यह 1987 से वीरान था। बाद में इसकी पेशकश विध्वंस अभ्यास के लिए रॉयल इंगिनीर्स को कर दी गयी।
हाईग्रोव हाउस
हाईग्रोव हाउस(), राजकुमार चार्ल्स, वेल्स के राजकुमार और कैमिला, कॉर्नवाल की डचेस का पारिवारिक आवास है। यह इंग्लैंड के ग्लॉस्टर्शायर में स्थित है। इसे १८वीं सदी में बनवाया गया था, और १९८० में कॉर्नवाल की डची द्वारा खरीदे जाने से पहले भी इसके मालिक अनेक बार बदल चुके थे। इस घर में प्रवेश करने के बाद, चार्ल्स ने इस जॉर्जियन शैली का भवन को नवशास्त्रीय शैली में परिवर्तित करवाया। इस भवन औ एस्टेट की देखरेख और प्रबंधन, डची द्वारा किया जाता है। इस खूबसूरत बगीचों से भरे शाही आवास को देखने प्रतिवर्ष औसतन ३०,००० आगंतुक आते हैं। इस घर और इसके बागीचों को चार्ल्स के प्राकृतिक सिद्धान्तों पर चलाया जाता है, और इसपर अनेक टेलिविझ़न कार्यक्रम और किताब भी लिखे जा चुके हैं। चार्ल्स अक्सर यहाँ पर अपने चैरिटी के कार्यक्रम आयोजित करते हैं।
अहमद जेवेइल
अहमद हसन जेवेइल(अरवी:أحمد حسن زويل), ; 26 फरवरी, 1946 – 2 अगस्त, 2016)एक मिस्त्री-अमेरिकन वैज्ञानिक थे। वे विज्ञान क्षेत्र में नोबेल पुरस्कार प्राप्त करने वाले प्रथम अरब वैज्ञानिक थे। वे कैलिफोर्निया इंस्टीट्यूट ऑफ टेक्नोलॉजी में रसायन विज्ञान एवं भौतिक विज्ञान के प्रोफेसर थे। इन्हें वर्ष 1999 का रसायन विज्ञान का नोबेल पुरस्कार फेमटोकेमिस्ट्री के अध्ययन हेतु प्रदान किया गया था। वे अमेरिका के राष्ट्रपति राष्ट्रपति बराक ओबामा के वैज्ञानिक सलाहकार भी रह चुके हैं। उन्हें फेमटोकेमिस्ट्री (FemtoChemistry) का जनक माना जाता है।
संयुक्त रोजगार परीक्षा
संयुक्त रोजगार परीक्षा (अंग्रेज़ी: Joint Employment Test (JET Exam) - जॉइंट एम्प्लॉयमेंट टेस्ट) व्यापार और वाणिज्य मंत्रालय, भारत सरकार अंतर्गत स्वायत्त संस्थान द्वारा संचालित एक प्रतियोगी परीक्षा हैं, जिसके माध्यम से तृतीय श्रेणी की सरकारी नौकरियों के सामानांतर जैसे लेखपाल, लिपिक कर्मचारी इत्यादि हेतु चयन किया जाता हैं।उम्मीदवारों का चयन लिखित परीक्षा और साक्षात्कार के आधार पर किया जाता हैं।
परीक्षार्थी किसी भी प्रासंगिक विषय में मान्यता प्राप्त विश्वविद्यालय से स्नातक (डिप्लोमा या डिग्री) होनी चाहिए।  सामान्य श्रेणी के उम्मीदवारों की न्यूनतम आयु सीमा २० वर्ष और अधिकतम ३७ वर्ष हैं। आरक्षित जातियों के लिए आयु में छूट सरकार के मानदंडों के अनुसार उपलब्ध हैं।
डम्फ़्रीज़ हाउस
डम्फ्रीज़ हाउस, स्कॉटलैंड के ऐरिशायर में स्थित एक मैंशन है। यह एक बड़े एस्टेट में, कमनौक से २ मील पश्चिम के ओर स्थित है। इसे विशेष रूप से औने ओरिजिनल १८वीं सदी के फ़र्नीचर के लिए जाना जाता है। इसे स्कोटियाई धरोहर का एक अभिन्न हिस्सा माना जाता है। इस भवन को एक चैरिटी के विश्वास में रखा गया है, जो इसे एक मेहमाननवाज़ी और विवाह समारोहशाला के रूप में प्रबंधित करती है। यह भवन अप्रैल १९७४ से एक श्रेणी-A सूचित भवन है।
इसा एस्टेट और इसपर स्थित एक पूर्व भवन को पूर्वतः लॉचनॉरिस कहा जाता था, जिसे पूर्वतः लोडन के कौफ़ोर्ड खानदान अपनाया करते थे। मौजूद बंगले कोडम्फ्रीज़ के पाँचवे अर्ल, विलियम डैरिलिम्फ द्वारा १७५० में बनवाया गया था। इसे जॉन ऐडम और रोबर्ट ऐडम ने बनाया था। इसके बेशकीमती ऐतिहासिक फर्नीचर के संग्रह की नीलामी के दर से इसे २००७ में राजकुमार चार्ल्स, वेल्स के राजकुमार के नेतृत्व में एक कन्वेंशन द्वारा इस भवन को इसके पूरे साजो-सामान के साथ खरीद लिया गया था।
विभिन्न स्रोतों से उत्पन्न बिजली के सापेक्ष मूल्य
भू-तापीय ऊर्जा मुक्त ज्ञानकोश विकिपीडिया से आइसलैंड के नेसजावेलीर जीओथर्मल पॉवर स्टेशन से उठता भाप.
•  भू-तापीय ऊर्जा (जिसे जियोथर्मल पॉवर कहते हैं, ग्रीक धातु जियो से आया है, जिसका अर्थ है पृथ्वी और थर्मोस अर्थात ताप) वह ऊर्जा है जिसे पृथ्वी में संग्रहित ताप से निकाला जाता है। यह भू-तापीय ऊर्जा, ग्रह के मूल गठन से, खनिज के रेडियोधर्मी क्षय से और सतह पर अवशोषित सौर ऊर्जा से उत्पन्न होती है। पेलिओलिथिक काल से इसका प्रयोग स्नान के लिए और रोमन काल से स्थानों को गर्म करने के लिए किया जाता रहा है, लेकिन अब इसे बिजली उत्पन्न करने के लिए बेहतर रूप में जाना जाता है। दुनिया भर में, भू-तापीय संयंत्रों में यथा 2007, 10 गीगावाट बिजली उत्पन्न करने की क्षमता है और अभ्यास में यह बिजली की वैश्विक मांग का 0.3% की आपूर्ति करती है। 28 गीगावाट की एक अतिरिक्तभू-तापीय ताप क्षमता को जिला तापक, स्थान तापक, स्पा, औद्योगिक प्रक्रियाओं, नमक हटाने और कृषि अनुप्रयोगों के लिए स्थापित किया गया है। भू-तापीय ऊर्जा लागत प्रभावी, विश्वसनीय, टिकाऊ, संपोषणीय और पर्यावरण के अनुकूल है, लेकिन ऐतिहासिक रूप से यह प्लेट विवर्तनिक सीमाओं के निकट के क्षेत्रों तक सीमित रही है। हाल के तकनीकी विकासों ने व्यवहार्य संसाधनों की सीमाओं और आकार को नाटकीय रूप से विस्तार दिया है, विशेष रूप से गृह तापन जैसे अनुप्रयोगों के लिए और बड़े पैमाने पर दोहन की संभावनाओं को भी खोला है। भू-तापीय कुएं, ग्रीन हाउस गैसों को छोड़ते हैं जो धरती के भीतर गहरे फंसी होती है, लेकिन ये उत्सर्जन, ऊर्जा की प्रति यूनिट के हिसाब से जीवाश्म ईंधन की तुलना में बहुत कम हैं। परिणामस्वरूप, भू-तापीय ऊर्जा में वैश्विक गर्मी को कम अर्ने में मदद करने की क्षमता है यदि इन्हें जीवाश्म ईंधन के स्थान पर व्यापक रूप से इस्तेमाल किया जाए. पृथ्वी के भू-तापीय संसाधन, मानव की ऊर्जा की जरूरतों की आपूर्ति के लिए सिद्धांततः पर्याप्त से अधिक है, लेकिन उसके केवल एक बहुत छोटे से अंश को लाभदायक तरीके से दोहन किया जा सकता है। गहरे संसाधनों के लिए ड्रिलिंग और खोज में करोड़ों डॉलर लगता है और सफलता की गारंटी नहीं होती है। भू-तापीय ऊर्जा के भविष्य के दोहन के लिए पूर्वानुमान, प्रौद्योगिकी विकास, ऊर्जा की कीमत, सब्सिडी और ब्याज दरों के अनुमानों पर निर्भर करता है।
बर्कहॉल
बर्कहॉल (स्कॉट्स "Birk Hauch") स्कॉटलैंड के एबरडीनशायर के रॉयल डीसाइड में, ५३,००० एकर के एस्टेट में स्थित एक शाही निवास है। यह म्युइक नदी के किनारे स्थित है। इसे १७१५ में बनाया गया था। इसे १८४९ में बैल्मोरल एस्टेट के एक हिस्से के रूप में राजकुमार एडवर्ड द्वारा ख़रीदा गया था।
टैमरिस्क (सिसिली द्वीप समूह)
टैमरिस्क या टैमरिस्क हाउस, कॉर्नवाल के तट के आगे, सिसीली द्वीप पर स्थित एक बंगला है, जिसपर मलिकत्व, राजकुमार चार्ल्स, वेल्स के राजकुमार का है।
यह मध्य १९६० -दशक में निर्मित एक ईंट-युक्त घर है। यह सवा एसर की भूमि पर झाऊ या झाबुक के वृक्षों के बीच स्थित है। इसे कभ-कभी राजकुमार के रिश्तेदारों को दिया जाता है। राजकुमार चार्ल्स अक्सर इस द्वीप पर छुट्टियां मनाने आया करते हैं। और इस द्वीप की अधिकांश भूमि कॉर्नवाल की डची के पास है।
2016 ग्रीष्मकालीन ओलम्पिक पदक तालिका
2016 ग्रीष्मकालीन ओलम्पिक पदक तालिका 2016 ग्रीष्मकालीन ओलम्पिक खेलों में पदक जीतने वाले देशों की सूची है। इस सूची में वह सभी देश हैं जिन्होंने इस ओलम्पिक में कम से कम एक पदक अवश्य जीता है। कृपया ध्यान दें कि इस सूची में देशों को स्वर्ण पदक जीतने पर उच्च स्थान दिया गया है उसके बाद रजत पदक और फिर कांस्य पदक जीतने को स्थान दिया गया है। उदाहरण के लिए यदि किसी देश ने केवल एक स्वर्ण पदक जीता है तो इस देश को उस देश से ऊपर स्थान मिलेगा जिसने अन्य पदक अधिक संख्या में जीते हैं लेकिन एक भी स्वर्ण पदक नहीं जीता है।
इस तालिका में देश/राओस और कोष्टक में उस देश/राओस का आईओसी कोड दिया गया है। कृपया ध्यान दें कि क्रमांक और स्थान में अन्तर है। क्रमांक केवल एक संख्या है जो क्रमिक रूप से आरम्भ होकर अन्त तक एक-एक कर बढ़ रही है जबकि स्थान इस तालिका में विभिन्न देशों को पदक संख्या के आधार पर दिया गया है। एक से अधिक देश तीनों प्रकार के पदकों का एक सा मेलजोल प्राप्त कर सकते हैं इसलिए ऐसे देशों को एक ही स्थान दिया जाएगा और यह आईओसी कोड के अनुसार क्रमित किए गए हैं।
वियतनाम, कोसोवो, फ़िजी और सिंगापुर ने ओलम्पिक खेलों में पहली बार स्वर्ण पदक जीते। कोसोवो और फ़िजी के यह किसी भी प्रकार के प्रथम पदक भी हैं।
निशानेबाज़ फ़ेहइद अल-दीहानी स्वर्ण पदक जीतने वाले पहले स्वतन्त्र खिलाड़ी बने, यद्यपि इससे पूर्व ओलम्पिक ध्वज तले भी अन्यों द्वारा स्वर्ण पदक जीते गए हैं।
इस तालिका में रैंकिंग अन्तर्राष्ट्रीय ओलम्पिक समिति द्वारा प्रकाशित पदक तालिकाओं की परम्परा के साथ संगत है। प्राथमिक रूप से तालिका किसी राष्ट्र के एथलीटों द्वारा जीते गए स्वर्ण पदकों की संख्या के अनुसार क्रमित है (इस सन्दर्भ में "राष्ट्र" वो है जिसका प्रतिनिधित्व किसी राष्ट्रीय ओलम्पिक समिति द्वारा किया गया है)। इसके पश्चात जीते गए रजत पदकों को तथा फिर कांस्य पदकों की संख्या को महत्व दिया गया है। यदि फ़िर भी राष्ट्रों ने एक ही स्थान अर्जित किया है, तो उन्हें एक ही रैंकिंग दी गई है और उन्हें उनके आई॰ओ॰सी॰ कोड के वर्णानुक्रम अनुसार सूचीबद्ध किया गया है।
मेजबान देश (ब्राज़ील)
ऐन्मर हॉल
ऐन्मर हॉल नॉर्फ़ोक, इंग्लैंडमें स्थित एक ग्राम्य भवन है। यह रानी के आवास, सैंड्रिंघम हाउस से 2 मील पूर्व की ओर स्थित है। इस घर को राजकुमार विलियम, कैम्ब्रिज के ड्यूक और कैथरीन, कैम्ब्रिज की डचेस को अपनी ववाह पर उपहार के रूप में महारानी एलिज़ाबेथ द्वितीय दिया गया था।
वर्त्तमान भवन को १८वीं सदी में बनवाया गया था, और यह १८९८ से ही सैंड्रिंघम एस्टेट का हिस्सा रहा है। इसे १८९८ में ग्रेड-२ सूचित भवनों की सूचि में शामिल किया गया था, परंतु बाद में इसे उस सूची से निकाल दिया गया था।
बॅगशॉट् पार्क
बॅगशॉट् पार्क या बैगशॉट्, बर्कशायर, इंग्लैंड के बॅगशॉट् गाँव में स्थित एक शाही निवास है। यह विंड्सर, बर्कशायर से करीब ११ मील दक्षिण की ओर स्थित है। यह मुकुटिया संपदाओं की संपत्ति है। यह वसेक्स के अर्ल, राजकुमार एडवर्ड और बेसिक्स की काउंटेस सोफ़ी का निवास है। यह विंडसर ग्रेट पार्क में एक निर्धारित २१ हेक्टेयर की भूमि पर स्थित है। यह यॉर्क के ड्यूक, एंड्रू और डचेस सारा के आवास सनिंगहिल पार्क से केवल कुछ मील की दूरी पर स्थित है।
गॅटकॉम्ब पार्क
गॅटकॉम्ब पार्क, ग्लॉस्टरशायर, इंग्लैंड में स्थित ऐनी, प्रिंसेस रॉयल का ग्राम्य निवास है। इसे उत्तर १८वीं सदी में बनवाया गया था। इसके डिज़ाइन को जॉर्ज बसेवि नामक एक वास्तुकार ने तैयार किया था। वर्त्तमान तौर पर यह एक ग्रेड-२ सूचित भवन है। हालाँकि, इसे शाही निवास होने का दर्ज प्राप्त है, परंतु यह मुकुटिया संपदा नहीं है। इसे राजकुमारी द्वारा निजी रूप से खरीद गया है। यह बाथ स्टोन की संरचना है, और इसमें पाँच मुख्य शयनकक्ष, दो अतिरिक्त शयनकक्ष, चार रिसेप्शन रूम, एक पुस्तकालय, एक बिलियर्ड रूम, एक कंज़र्वेटरी और कुछ स्टाफ कमरे हैं।
बर्नवेल मॅनर
बर्नवेल मैनर(), ग्लौकेस्टर के ड्यूक का ऐतिहासिक पूर्व निवास है। यह नॉर्थहैम्पटनशायर, इंग्लैंड के बर्नवेल गाँव के निकट स्थित है। इस एस्टेट में ऐतिहासिक बर्नवेल कासल भी स्थित है। जिसे १२६६ में बरेंजर ली मोएन ने बनवाया था। मोएन ने इस मकान को रैमसे ऐबी को १२७६ में बेच दिया था। इसे १५३६ तक इस ऐबी ने रखा था, जिसके बाद इसे राज को सौंप दिया गया। एलिज़ाबेथन काल का मैनर घर, यहाँ का मुख्य निवासशाला बन गया, जबकि बाकि के सारे रिहाइशी कमरे और किले के अन्य सारी ईमारतों को १७०४ में गिरा दिया गया था। मौजूद मकान में चार रिसेप्शन रूम और सात मुख्य शयनकक्ष हैं। यह एक ४०-कमरों वाला १८वीं सदी का मैनर घर है, जिसे मूलतः १५८६ में बनवाया गया था। यह २५०० एसर के एस्टेट पर स्थित है, जिसपर मलिकत्व, ग्लौकेस्टर के ड्यूक के पास है।
थैचड हाउस लॉज
थैचड हाउस लॉज एक ग्रेड-२ सूचित भवन है, जोकि रिचमंड पार्क, लंदन, इंग्लैंड में स्थित है। यह एक एक निजी तौर पर खरीद गया शाही निवास है। वर्ष १९६३ से ही यह राजकुमारी ऐलेक्ज़ैंड्रा का घर रहा है। द्वितीय विश्व युद्ध के दौरान ड्वाइट डी. आइजनहावर यहाँ रहते था मुख्य भवन में छह रिसेप्शन रूम और छे बेडरूम हैं। यह कुल चार एकर की भूमि में स्थित है। इसके अलावा इस प्रांगण में कई बगीचे, अस्तबल और एक १८वीं सदी का टालिदार समर हाउस है(जिसके कारण इसका नाम पड़ा) और कुछ अन्य भवन हैं।
आयरशायर
आयरशायर (, ) स्कॉटलैंड का एक ऐतिहासिक काउंटी और एक पूर्व प्रशासनिक क्षेत्र था। यह दक्षिण पश्चिम स्कॉटलैंड में उपस्थित है। वर्त्तमान रूप में यह केवल एक रजिस्ट्रेशन काउंटी है, और इसका कोई विशेष प्रशासनिक कार्य नहीं है, क्योंकि इसे उत्तर आयरशायर, दक्षिण आयरशायर और पश्चिम आयरशायर में विभाजित कर दिया गया है। इसकी आबादी ३,६६,८०० के करीब है।
कार्मार्थनशायर
कार्मार्थनशायर, दक्षिण-पश्चिम वेल्स में स्थित एक ऐकिक प्राधिकार(प्रशासनिक क्षेत्र, तहसील के समान) है, औए यह वेल्स के तेरह ऐतिहासिक कॉउंटियों में से सबसे बड़ी काउंटी है। लानेलि, कारमार्थेन और एमन्फोर्ड इसके सबसे बड़े कसबे हैं। हालाँकि कारमार्थेन इसका काउंटी टाउन और प्रशासनिक केंद्र है, परंतु लानेमि सबसे आबाद नगर है। यह क्षेत्र प्रागैतिहासिक काल से ही रिहाइश्परस्त रहा है। साथ ही इस क्षेत्र ने रोमन और नार्मन आक्रमण का युग भी देखा है।
इस क्षेत्र की अर्थव्यवस्था मूलतः कृषि और संबंधित प्राथमिक उद्योगों पर आधारित है, सिवाय दक्षिणपूर्व जिससे के, जहाँ, किसी समय इस्पात और कोयला संबंधित उद्योग भी थे। इस क्षेत्र की अर्थव्यवस्था कृषि, मत्यिकी और वानिकी पर ही आश्रित है, और यह आर्थिक रूप से ब्रिटेन के सबसे पिछड़े इलाकों में से एक है। साथ ही पर्यटन के मामले में भी यह वेल्स के अन्य ऐतिहासिक क्षेत्रों के मुकाबले कम लोकप्रिय है।
विंड्सर, बर्कशायर
विंड्सर या विंज़र, बर्कशायर, इंग्लैंड में स्टिंग एक क़स्बा है, जिसे विश्वभर में विंडसर कासल के लिए जाना जाता है, जोकि ब्रिटिश शाही परिवार का गृहनिवास और एक शाही निवास है।
यह नगर चारिंग क्रॉस, लंदन से २३ मील पश्चिम की ओर स्थित है। यह थेम्स नदी के ठीक दक्षिण की ओर अवस्थित है, जिसके दूसरे पार, ईटन क़स्बा स्थित है। पुरातन गाँव, ओल्ड विंड्सर, इस जगह से २ मील दक्षिण पर स्थित है, हालांकि पिछले करीब ३०० सालों से इन कसबे को विंडसर के नाम से ही जाना जाता है, परंतु उससे पहले, इन दोनों को अलग करने हेतु इसे न्यू विंड्सर कहा जाता था।
सिली द्वीपसमूह
सिली द्वीपसमूह (अंग्रेज़ी: Isles of Scilly, आइल्स ऑफ़ सिली) ब्रिटेन के दक्षिण-पश्चिमी छोर पर स्थित कॉर्नवाल की नोख के तट से समुद्र में कुछ आगे अवस्थित एक द्वीपसमूह है। यह इंग्लैंड और यूनाइटेड किंगडम का दक्षिणतम तथा इंग्लैंड का पश्चिमतम बिंदु है।
इस पूरे द्वीपसमूह की कुल आबादी सन् २०११ के आंकड़े के अनुसार २,२०३ है। यह कॉर्नवाल की रुढ़िस्पद काउंटी का हिस्सा है। हालाँकि १८८० से इस द्वीप की अपनी स्वाम का एक स्थानीय प्रशासन है, जिसे काउंटी कॉउंसिल का दर्ज प्राप्त है। इस द्वीप की अधिकांश भूमि कॉर्नवाल की डची के स्वामित्व के अधीन आती है। अर्थव्यवस्था का लिहाज़ से, पर्यटन यहाँ का सबसे अहम उद्योग है, इस द्वीप को बीच रिसोर्ट में चोट्टियां बिताने औसत समुद्र तट का तुत्फ उठाने के लिए जाना जाता है। पर्यटन के अलावा, कृषि भी स्थानीय अर्थव्यवस्था का एक महत्वपूर्ण हिस्सा है।
बार्नवेल, नॉर्थहेम्पटनशायर
बर्नवेल, इंग्लैंड के नॉर्थहेम्पटनशायर काउंटी के पूर्व नॉर्थहेम्पटनशायर जिला, में स्थित एक गाँव है। यह गाँव, लंदन से ७८ मील उत्तर, और पीटरबरो से १४ मील दक्षिण-पश्चिम की ओर स्थित है। नेने नामक नदी इसके उत्तर से गुज़रती है। निकटतम नगर ओण्डल है, जोकि २ मील उत्तर की और स्थित है।
2011 की जनगणना के अनुसार बर्नवेल में कुल 362 निवासि (171 पुरुषों और 191 महिलाओं) थे। जिनकी औसत उम्र 40.54 वर्ष दर्ज की गयी थी। 16 या पुराने, 62 (22.22%) के 279 लोगों की एकल, 165 (59.149%) शादी कर रहे थे, और 52 (18.64%) तलाकशुदा या विधवा। 191 निवासियों, आर्थिक रूप से सक्रिय थे उन्हें (96.86%) और 6 अन्य कर्मचारियों (3.14%) बेरोजगारों की 185। वहाँ 5 खाली घरों, 150 निवासी थे और 3 छुट्टी घरों या दूसरे के घरों में थे।
बर्नवेल मैनर ग्लौकेस्टर के ड्यूक का ऐतिहासिक पूर्व निवास है। यह बर्नवेल गाँव के निकट स्थित है। इस एस्टेट में ऐतिहासिक बर्नवेल कासल भी स्थित है। जिसे १२६६ में बरेंजर ली मोएन ने बनवाया था। मोएन ने इस मकान को रैमसे ऐबी को १२७६ में बेच दिया था। इसे १५३६ तक इस ऐबी ने रखा था, जिसके बाद इसे राज को सौंप दिया गया। एलिज़ाबेथन काल का मैनर घर, यहाँ का मुख्य निवासशाला बन गया, जबकि बाकि के सारे रिहाइशी कमरे और किले के अन्य सारी ईमारतों को १७०४ में गिरा दिया गया था।
नाग (हिन्दू धर्म)
नाग शब्द संस्कृत और पालि का शब्द है जो भारतीय धर्मों में महान सर्प का द्योतक है (विशेषतः नागराज)। दिव्य, अर्ध-दिव्य देवता, या अर्ध-दिव्य देवता हैं; अर्ध-मानव आधे नागों की जाति जो कि नागलोक ( पाताल ) में निवास करती है और कभी-कभी मानव रूप ले सकती है। उन्हें मुख्य रूप से तीन रूपों में दर्शाया गया है: पूरी तरह से मनुष्यों के सिर और गर्दन पर सांपों के साथ; सामान्य नाग या आधे मानव आधे-सर्प प्राणियों के रूप में। एक महिला नाग एक "नागिन", या "नागिनी" है। नागराज को नागों और नागिनों के राजा के रूप में देखा जाता है। वे दक्षिण एशियाई और दक्षिण पूर्व एशियाई संस्कृतियों की पौराणिक परंपराओं में सांस्कृतिक महत्व रखते हैं।
चीर
चीर () (Catreus wallichii) एक मयूरवंशी पक्षी है जो कि पाक अधिकृत कश्मीर, भारत तथा नेपाल में पाया जाता है। पाक अधिकृत कश्मीर - रेहर
नेपाली भाषा – चिर, चिहिर
कश्मीर – रीअर
उत्तराखण्ड – चिर, चिहिर, बुन्चिल, हेरिल
हिमाचल प्रदेश - (नर) चमन, (मादा) चमनी
नर का आकार ९० से ११८ से.मी. होता है जबकि मादा का आकार ६१ से ७६ से.मी. तक।
इस पक्षी का आवास संकुचित एवं खण्डित है और इसीलिए यह पक्षी पनपने के बजाए अवनति पर है।
राष्ट्रीय इलेक्ट्रॉनिकी एवं सूचना प्रौद्योगिकी संस्थान, कोहिमा
राष्ट्रीय इलेक्ट्रॉनिकी एवं सूचना प्रौद्योगिकी संस्थान (नाइलिट / National Institute of Electronics & Information Technology), कोहिमा वर्ष 2004 में स्थापित भारत सरकार के संचार और सूचना प्रौद्योगिकी मंत्रालय, इलेक्ट्रॉनिकी और सूचना प्रौद्योगिकी विभाग अन्तर्गत एक राष्ट्रीय स्तर का तकनीकी संस्थान है। यह संस्थान सूचना, इलेक्ट्रॉनिकी एवं संचार प्रौद्योगिकी से संबंधित अध्यापन, प्रशिक्षण तथा अन्य प्रोफेशनल कार्यकलाप करने की सुविधा प्रदान करता है और साथ ही अनुसंधान एवं विकास संबंधी कार्य, परामर्श सेवाएँ तथा सॉफ्टवेयर विकास के कार्य भी करता है।
नाइलिट एक ऐसा संस्थान है जो रोजगार के अवसरों में सुधार करने तथा अच्छी क्वालिटी की सूचना प्रौद्योगिकी जनशक्ति की उपलब्धता की सुविधा प्रदान करने के प्रयोजन से प्रशिक्षण कार्यक्रम चलाता है, जिसके परिणामस्वरूप क्षेत्र में और विशेष रूप से नागालैण्ड सूचना प्रौद्योगिकी उद्योग के विकास में योगदान मिलेगा। नाइलिट की एक मुख्य विशेषता औपचारिक तथा अनौपचारिक क्षेत्र के पाठ्यक्रमों को संतुलित समामेलन है जिसका उद्देश्य आईईसीटी के क्षेत्र में शिक्षण तथा प्रशिक्षण के अवसर उपलब्ध कराना है।
अद्यतन तकनीकी जानकारी तथा मूलसंरचना से युक्त नाइलिट, कोहिमा को नागालैण्ड सरकार द्वारा सूचना प्रौद्योगिकी उत्तमता केन्द्र भी घोषित किया गया है।
राष्ट्रीय इलेक्ट्रॉनिकी एवं सूचना प्रौद्योगिकी संस्थान
राष्ट्रीय इलेक्ट्रॉनिकी एवं सूचना प्रौद्योगिकी संस्थान (रा.इ.सू.प्रौ.सं./ ) (पूर्वतन डीओईएसीसी सोसाइटी), इलेक्ट्रॉनिक्स और सूचना प्रौद्योगिकी विभाग (डी ई आई टी वाई), संचार और सूचना प्रौद्योगिकी मंत्रालय, भारत सरकार के प्रशासनिक नियंत्रण के अंतर्गत एक स्वायत्त वैज्ञानिक संस्था है। इसकी स्थापना सूचना, इलेक्ट्रॉनिकी एवं संचार प्रौद्योगिकी (आईइसीटी) के क्षेत्र में मानव संसाधन विकास तथा संबंधित कार्यकलाप करने के लिए की गई थी। रा.इ.सू.प्रौ.सं. आईइसीटी के क्षेत्र में औपचारिक तथा अनौपचारिक दोनों ही शिक्षण प्रदान करता है और साथ ही अद्धतन तकनीकी जानकारी के क्षेत्रों में उद्योग उन्मुखी गुणवत्तापूर्ण शिक्षण तथा प्रशिक्षण का विकास करता है। रा.इ.सू.प्रौ.सं. ने आईइसीटी के क्षेत्र में परीक्षण एवं प्रमाणन के लिए देश का अग्रणी संस्थान बनने की दिशा में प्रयास किया है। यह एक राष्ट्रीय परीक्षा निकाय भी है, जो अनौपचारिक क्षेत्र में सूचना प्रौद्योगिकी पाठ्यक्रम आयोजित करने के लिए संस्थानों/संगठनों का प्रत्यायन करता है।
वर्तमान में, राष्ट्रीय इलेक्ट्रॉनिकी एवं सूचना प्रौद्योगिकी संस्थान का नई दिल्ली स्थित मुख्यालय सहित अगरतला, आइजोल, अजमेर, औरंगाबाद, कालीकट, चंडीगढ़, चेन्नई, चुचुयिंलंग, चुराचंद्रपुर, दिल्ली, गंगटोक, गोरखपुर, गुवाहाटी, इंफाल, ईटानगर, जम्मू, जोरहाट, कोहिमा, कोलकाता, कोकराझार, लेह, लखनऊ, लुंगलेई, पटना, रांची, सेनापति, शिलांग, शिमला, सिलचर, श्रीनगर, तेजपुर स्थित इकतीस (31) कार्यालय है। संपूर्ण भारत में लगभग 800 संस्थानों की मौजूदगी के साथ उत्तम नेटवर्क है।
राष्ट्रीय इलेक्ट्रॉनिकी एवं सूचना प्रौद्योगिकी संस्थान, कोहिमा
प्रायोगिक सूक्ष्मतरंग इलेक्ट्रॉनिक अभियांत्रिकी तथा अनुसंधान संस्था
प्रायोगिक सूक्ष्मतरंग इलेक्ट्रॉनिक अभियांत्रिकी तथा अनुसंधान संस्था (Society for Applied Microwave Electronics Engineering & Research / समीर / SAMEER) टाटा मूलभूत अनुसंधान संस्थान (टीआईएफआर), मुंबई में स्थापित विशेष माइक्रोवेव उत्पाद इकाई (एसएमपीयू) की एक शाखा है। इसकी स्थापना मुंबई में माइक्रोवेव इंजीनियरिंग एवं विद्युतचुम्बकीय इंजीनियरिंग प्रौद्योगिकी के क्षेत्रों में अनुसंधान एवं विकास कार्य को पूरा करने के लिए एक व्यापक अधिदेश के साथ तत्कालीन इलेक्ट्रॉनिकी विभाग, भारत सरकार के अंतर्गत एक स्वायत्त अनुसंधान एवं विकास प्रयोगशाला के रूप में की गई थी।
समीर (SAMEER) मुंबई की स्थापना 1984 में की गई थी। 1987 में चेन्नई के तत्कालीन इलेक्ट्रॉनिकी विभाग (डीओई) के इलेक्ट्रोमैग्नेटिक केंद्र का समीर (SAMEER) में विलय कर दिया गया था। समीर, कोलकाता की स्थापना 1994 में मिलीमीटरवेव प्रौद्योगिकी में अनुसंधान एवं विकास के लिए की गई थी। इलेक्ट्रॉनिक्स उत्पादों की सीई मार्किंग हेतु ईएमआई/ईएमसी सुविधा के बढ़ाने के लिए समीर के नवी मुंबई परिसर में एक नए केंद्र की स्थापना की जा रही है।
२०१६ ग्रीष्मकालीन ओलम्पिक में भारत
2016 ओलम्पिक में भारत ने अब तक का सबसे बड़ा दल भेजा। भारतीय दल की विशेषतायें संक्षेप में इस प्रकार हैं : भारत को इन खेलों में कुल दो पदक मिले। साक्षी मलिक ने महिलाओं की 58 किलोग्राम फ्रीस्टाईल कुश्ती में कांस्य पदक जीता और पी॰वी॰ सिंधु ने बैडमिंटन की महिला एकल स्पर्धा में रजत पदक हासिल किया।
ओलंपिक में स्वर्ण जीत चुके अभिनव बिंद्रा भारतीय दल के ध्वजवाहक बने।
धारीदार पूँछ वाला तीतर
धारीदार पूँछ वाला तीतर या ह्यूम तीतर (अंग्रेजी नाम: Mrs. Hume's pheasant; द्विपद नाम: Syrmaticus humiae), भारत के पूर्वोत्तर हिमालय तथा चीन, म्यांमार तथा थाइलैंड में पाया जाने वाला एक तीतर प्रजाति का पक्षी है। यह भारतीय राज्य मणिपुर और मिज़ोरम का राज्य पक्षी भी है जहाँ इसे क्रमश: नांगयिन (मणिपुरी) और वावु (मिज़ो भाषा) नाम से जाना जाता है।
भारत में इस तीतर को अंग्रेजी में ब्रिटिश प्रकृतिवादी एलन ऑक्टेवियन ह्यूम की पत्नी मैरी एन ग्रिंडल ह्यूम के नाम पर "मिसेज़ ह्यूम्स फीजेंट" (श्रीमती ह्यूम का तीतर) कहा जाता है। लगातार हो रही पर्यावास हानि, विरल आबादी और शिकार के कारण, इस तीतर का मूल्यांकन IUCN की लाल सूची में संकटासन्न के रूप में किया गया है। यह CITES के परिशिष्ट I पर सूचीबद्ध है। तीतर प्रजाति का यह पक्षी आकार में बड़ा, नर लगभग 90 सेमी तक लंबा होता है जबकि मादा का आकार 60-61 सेमी तक होता है।। इस जंगली तीतर का सिर धूसरी-भूरे रंग का, चेहरे की त्वचा लाल, शाहबलूती भूरी पक्षति (पर), पीले रंग की चोंच, नारंगी रंग की आँखों की पुतलियां, सफेद डैने और गर्दन पर धात्विक नीले रंग के पंख होते हैं। नर की एक लंबी धूसरी सफेद, काली और भूरे रंग की पूंछ होती है, जबकि मादा का रंग शाहबलूती भूरा होता है, जिसमें गर्दन का रंग सफ़ेद, मतमैले रंग का पेट और सफ़ेद रंग की पूंछ होती है।
यह दुर्लभ और अल्पज्ञात तीतर चीन, भारत, म्यांमार और थाईलैंड के पूरे वन क्षेत्रों में पाया जाता है। इनका आहार में मुख्य रूप से जंगल में मिलने वाली वनस्पति होती है। मादा पत्तियों, टहनियों और पंखों के घोंसले में तीन से बारह सफेद अंडे देती है।
बीजगणितीय संख्या सिद्धान्त
बीजगणितीय संख्या सिद्धान्त (Algebraic number theory), संख्या सिद्धान्त की एक प्रमुख शाखा है जो बीजगणितीय पूर्णांकों से सम्बन्धित बीजगणितीय संरचनाओं का अध्ययन करती है।
लक्ष्मीरानी माझी
लक्ष्मीरानी माझी (जन्म 26 जनवरी 1989 में Bagula, Ghatshila, झारखंड) से चितरंजन, आसनसोल है एक भारतीय महिला दाएँ हाथ के रिकर्व तीरंदाज. वह वर्तमान में समर्थित द्वारा ओलंपिक गोल्ड क्वेस्ट, एक नहीं के लिए लाभ फाउंडेशन की पहचान का समर्थन करता है और भारतीय एथलीटों
लक्ष्मी से है संथाल जनजाति, वह में पले Bagula गांव में पूर्वी सिंहभूम जिला, झारखंड. पहला मौका बनने के लिए एक आर्चर के लिए पेशकश की थी जब चयनकर्ताओं के लिए तीरंदाजी अकादमी का दौरा किया उसे सरकारी स्कूल है। लक्ष्मी के साथ काम भारतीय रेल में बिलासपुर, छत्तीसगढ़
वह प्रतियोगिता में व्यक्तिगत रिकर्व स्पर्धा और रिकर्व टीम इवेंट में जहां रजत पदक जीता पर 2015 विश्व तीरंदाजी चैंपियनशिप में कोपेनहेगन, डेनमार्क.
ओम प्रकाश जिंदल
ओम प्रकाश जिंदल(7 अगस्त 1930 – 31 मार्च 2005) भारत के इस्पात उद्योग के एक बड़े कारोबारी एवं राजनीतिज्ञ थे। वे जिंदल समूह के संस्थापक थे तथा हरियाणा राज्य की अर्थव्यवस्था में इस औद्योगिक परिवार का भारी योगदान माना जाता है।  ओम प्रकाश जिंदल हरियाणा के ऊर्जा मंत्री रहे हैं और 11वीं लोकसभा के सदस्य भी रहे।  मैन ऑफ स्टील के अलंकरण से सुशोभित ओम प्रकाश जिंदल तकनीकी एवं इंजीनियरिंग कार्यों में अत्यधिक रूचि रखते थे। उन्होंने तकनीकी एवं इंजीनियरिंग की कोई विधिवत शिक्षा नहीं ली थी लेकिन इन विषयों के प्रति गहरे लगाव और गहन अभिरूचि ने उन्हें एक सफल उद्योगपति बनाया। वे सर्वप्रथम किसान थे, फिर साधारण व्यापारी, उसके बाद बाल्टी निर्माता और अंत में अंतरराष्ट्रीय ख्याति के उद्योगपति एवं हरियाणा के लोकप्रिय नेता हुए।
जिंदल उद्योग समूह के संस्थापक ओम प्रकाश जिंदल का जन्म 7 अगस्त 1930 में हरियाणा राज्य के नलवा गांव (हिसार) में एक किसान परिवार में हुआ। लेकिन उन्हें बचपन से ही मशीनों में रुचि थी। उन्होंने कटे और बेकार फेंक दिए गए पाइपों का व्यापार शुरू किया। वह इस तरह के पाइप, आसाम के बाजारों से नीलामी में खरीदते थे और उन्हें कलकत्ता में बेचते थे। कोलकाता के पास में लिलुआ नामक स्थान में पाइप बेंड और सॉकेट बनाने की एक फैक्टरी लगाई। यह सबसे पहली औद्योगिक ईकाई थी, जिसे ओम प्रकाश और उनके भाइयों ने 1952 में स्थापित की और इसका नाम जिंदल (इंडिया) लिमिटेड रखा गया। टाटा और कलिंग के बाद, भारत में अपनी तरह की तीसरी फैक्टरी थी। इस उपलब्धि के चलते ओम प्रकाश जिंदल पश्चिम बंगाल और पूर्वी भारत में लोकप्रिय हो गए। यहां कुछ सालों तक काम करने के बाद 1960 में अपने पैतृक जिला हिसार आ गए और यहां भी उद्योग लगाया। उन्होंने 34 औद्योगिक इकाइयां स्थापित कीं। इनमें से 30 भारत में, तीन अमेरिका में और एक इंडोनेशिया में स्थित हैं। अब इन इकाइयों का संचालन उनकी पत्नी सावित्री देवी जिंदल और चार पुत्र पृथ्वी राज जिंदल, सज्जन जिंदल, रतन जिंदल और नवीन जिंदल करते हैं। जिंदल उद्योग समूह का मुख्य व्यवसाय स्टील से संबंधित है, फिर भी उसे चार वर्गों-पाइप्स, कार्बन स्टील, स्टेनलेस स्टील, रेल व ऊर्जा में बांटा जा सकता है। अपने पिता की ही तरह उनके चारों पुत्र कामयाब उद्योगपति माने जाते हैं और अपनी कंपनियों को नई ऊंचाईयों ले जाते हुए देश के औद्योगिक विकास में योगदान दे रहे हैं।
सन् 1991 में पहली बार वे विधायक चुने गए। सन् 1996 में कांग्रेस की टिकट पर कुरुक्षेत्र से लोकसभा के लिए चुने गए। हिसार से दोबारा विधायक बनने के साथ ही ओम प्रकाश जिंदल ने प्रदेश की राजनीति में सक्रिय भूमिका निभाई। इसी दौरान अपने छोटे पुत्र नवीन जिंदल को 2004 में लोकसभा का चुनाव कुरुक्षेत्र से लड़ाया, जिसमें उन्हें विजय हासिल हुई। वर्ष 2005 में पुनः हिसार से विधायक के लिए खड़े हुए और जीत हासिल हुई। स्वर्गीय जिंदल को ऊर्जा मंत्री बनाया गया। राजनीति और जनसेवा करते हुए वे लोकप्रियता के शिखर पर पहुंचे और इस संसार से विदा ले ली।